Kneza Branimira bb, 88 000 Mostar, BiH | T +387 36 395000 | F +387 36 395279 | www.hteronet.ba  
Identifikacijski broj: 4227270100006

Matični-registarski broj subjekta upisanog kod Općinskog suda Mostar: 1-10868

PDV broj: 227270100006  
Transakcijski račun kod UniCredit bank d.d. Mostar: 3381002202007207

Transakcijski račun kod Raiffeisen bank d.d. Sarajevo (filijala Mostar): 1610200023800018

Transakcijski račun kod Addiko bank d.d. Sarajevo: 3060190000145509

Temeljem članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 136, 138 i 142 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostari Odluke Uprave Javnog poduzeća Hrvatske telekomunikacije d.d. Mostar broj: UD-3-75-11/20 od 19.11.2020. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem radnika u radni odnos na neodređeno vrijeme uz probni rad**

**DIREKCIJA ZA POKRETNU MREŽU**

1. **Stručni suradnik za izgradnju i održavanje infrastrukture 2, Grupa za izgradnju infrastrukture, Odjel za mrežnu infrastrukturu, Sektor za planiranje i razvoj mreža, DPM - 1 (jedan) izvršitelj, minimalno 12 mjeseci radnog iskustva na istim ili sličnim poslovima, probni rad 6 mjeseci, mjesto rada Mostar**

**Opis posla:**

* Strateško i operativno planiranje tehničke mrežne infrastrukture društva uključujući i kolokacije
* Izgradnja, upravljanje i održavanje tehničke mrežne infrastrukture (tehničkih prostora i lokacija)
* Izrada i pribavljanje tehničke dokumentacije mrežne infrastrukture
* Pružanje tehničke podrške Odjelu za pravne poslove u akviziciji, pribavljanju dozvola za izgradnju novih prostora i objekata tehničke mrežne infrastrukture i legalizaciji postojećih objekata tehničke mrežne infrastrukture
* Pružanje tehničke podrške poslovima prodaje i veleprodaja
* Definiranje standarda sigurnosti i pravila pristupa tehničkim prostorima u suradnji s drugim relevantnim odjelima društva
* Odobrenje pristupa tehničkim objektima (uključujući administraciju sustava)
* Realizacija zahtjeva za kolokacijom u području odgovornosti odjela
* Pokretanje procesa nabave roba, usluga i radova za potrebe Odjela, priprema tehničke specifikacije za natječajne dokumentacije i sudjelovanje u procesima nabave
* Dostavljanje sve potrebne dokumentacije i podataka radi uknjiživanja izgrađenih objekata i instalirane opreme u osnovna sredstva
* Provođenje povjerenih projektnih zadataka i sudjelovanje u realizaciji projekata izgradnje i održavanja mrežne infrastrukture
* Provođenje poslova vezanih uz kontrolu kvalitete izvršenih poslova i zadataka
* Izvješća o kvaliteti izvršenih poslova
* Identifikacija rizika i prijedlog rješenja
* Definiranje i organiziranje podrške ostalim poslovnim područjima
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz mrežnu infrastrukturu
* Planiranje i kreiranje izvješća
* Kontinuirano praćenje modele izvješćivanja unutar kompanije
* Samostalno obavljanje svih zadanih poslova
* Ostali poslovi po nalogu neposrednog rukovoditelja

1. **Tehničar za kabelske mreže i usluge 3, Grupa za kabelsku mrežu i usluge 4, Odjel za upravljanje kabelskom mrežom i uslugama 2, Regija Sjever, DPM – 1 (jedan) izvršitelj, minimalno 6 mjeseci radnog iskustva na istim ili sličnim poslovima, probni rad 3 mjeseca, mjesto rada Uskoplje**

**Opis posla:**

* Samostalno obavljanje preventivnih i redovnih mjerenja na kabelskim mrežama i na CPE terminalnoj opremi
* Pravovremeno otklanjanje kvarova na CPE terminalnoj opremi ili pravovremeno eskalira poštujući interne procedure i procese
* Osiguravanje tehničke mjerne dokumentacije za komisijski prijam novoizgrađenih kabelskih mreža
* Instaliranje i održavanje CPE terminalne opreme u pristupnoj kabelskoj mreži
* Pružanje podrške korisnicima i podešavanje CPE terminalne opreme
* Sudjelovanje u izradi projekata i mini projekata za kabelske mreže
* Sudjelovanje i nadzor izgradnje i rekonstrukcije kabelskih mreža koristeći alate i mjerne instrumente
* Prikupljanje podataka o telekomunikacijskoj infrastrukturi i opremi
* Osiguravanje tehničke podrške djelatnicima prodaje, službi za korisnike, terenskim ekipama, dobavljačima opreme, vanjskim suradnicima i partnerima u cilju bržeg i točnijeg uočavanja i rješavanja problema u pristupnoj mreži
* Pružanje pomoći i obuke manje iskusnim djelatnicima
* Osiguravanje ispravne i ažurirane dokumentacije za podršku procesima i procedurama
* Dostavljanje informacije o parametrima kabelske mreža za potrebe poslovnih odluka na rekonstrukciji i za uvođenja novih usluga
* Osiguravanje točnih podataka za ažuriranje internih baza podataka
* Ažuriranje internih baze podataka
* Osiguravanje traženih poslovnih izvješća na brz i učinkovit način sukladno internim procedurama i procesima HT-a
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Samostalnost u obavljanju svih zadanih poslova
* Ostali poslovi po nalogu neposrednog rukovoditelja

**KORPORATIVNA JEDINICA PREDSJEDNIKA UPRAVE**

1. **Suradnik za centralizirane zajedničke nabave i naručivanje 2, Grupa za centralizirane zajedničke nabave i naručivanje, Odjel za nabavu, KJPU - 1 (jedan) izvršitelj,** **minimalno 12 mjeseci radnog iskustva na istim ili sličnim poslovima, probni rad 6 mjeseci, mjesto rada Mostar**

**Opis posla:**

* osiguravanje kreiranja narudžbenice/e-narudžbenice u SAP poslovnom sustavu, na osnovu jedne ili više odobrenih zahtjevnica koje su unijeli interni korisnici, a sukladno uvjetima iz ugovora o nabavi; narudžbenice temeljem ugovora moraju biti dokumentirane u elektroničkom obliku, te se moraju dostaviti dobavljaču jednim od raspoloživih i pravno valjanih načina elektronske komunikacije;
* realiziranje okvirnih ugovora izdavanjem narudžbenice, sukladno zahtjevnici
* jamčenje točnosti podataka u narudžbenici, praćenje da se ne prekorači vremenski rok trajanja i financijska vrijednost ugovora o nabavi, pravovremeno i opetovano izvješćivanje voditelja nabavnog postupka odnosno predsjednika Povjerenstva koji je vodio predmetni postupka nabave i internog korisnika koji je inicirao sklapanje predmetnog ugovora o nabavi;
* sustavno praćenje i redovno izvještavanje svih internih korisnika o otvorenim narudžbenicama za koje nije potvrđen primitak.
* specijalisti/stručnjaci za naručivanje odgovaraju za točnost podataka pri kreiranju, promijeni ili storniranju narudžbenica temeljem ugovora o nabavi, te o tome obavezno obavještavaju ugovorenog dobavljača.
* obavljanje svih ostalih aktivnosti koje se odnose na obavljanje poslova iz svog djelokruga ili po nalogu neposrednih Rukovoditelja.

**Uvjeti**

**Opći uvjeti:**

1. Da je državljanin BiH
2. Da ima navršenih 18 godina života
3. Da ima opću zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje je izabran)
4. Da se protiv njega ne vodi kazneni postupak (samo kandidat koji bude izabran dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- za radno mjesto pod rednim brojem 1): VSS/VII, drugi ciklus visokog obrazovanja, elektrotehnički, strojarski ili građevinski fakultet, poznavanje rada na računalu, znanje stranog jezika, minimalno 12 mjeseci radnog iskustva na istim ili sličnim poslovima

- za radno mjesto pod rednim brojem 2): SSS/IV, elektrotehnička škola, poznavanje rada na računalu, minimalno 6 mjeseci radnog iskustva na istim ili sličnim poslovima

- za radno mjesto pod rednim brojem 3): VŠS/VI, prvi ciklus visokog obrazovanja, ekonomski fakultet, poznavanje rada na računalu, spremnost na timski rad, minimalno 12 mjeseci radnog iskustva na istim ili sličnim poslovima

Uz uredno popunjenu i vlastoručno potpisanu Prijavu na javni oglas **(obrazac prijave može se preuzeti na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar)**,

dostaviti slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu,

(ukoliko je diploma/svjedodžba stečena u nekoj drugoj državi nakon 06.04.1992. godine, obvezno dostaviti i ovjerenu kopiju nostrificirane/priznate diplome/svjedodžbe)

* uvjerenje/potvrdu prethodnog poslodavca o radnom iskustvu na istim ili sličnim poslovima uz preciziranje poslova na kojima je radio/radi i dužine radnog odnosa na navedenim poslovima
* dokaz o znanju stranog jezika ukoliko je isto uvjet za poziciju na koju se kandidat prijavljuje

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni,
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom.

Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita.

Smatra se da je kandidat zadovoljio na pismenom ispitu ukoliko je osvojio najmanje 60% bodova od ukupno mogućih 100%.

O mjestu, datumu i vremenu polaganja usmenog ispita, kandidati će biti obaviješteni usmeno ili pismeno putem e-mail-a.

Ako kandidat koji je uredno pozvan ne pristupi testiranju smatra se da je povukao prijavu na oglas.

**Prijave na oglas s potrebnom dokumentacijom u zatvorenoj omotnici dostaviti u roku od 8 (osam) dana od dana objavljivanja u dnevnoj novini Oslobođenje.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

***(naziv radnog mjesta)***

***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***(redni br. u javnom oglasu)***

**Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar** **i Odluci Uprave Društva**